Defilarea de modă din finalul spectacolului, cu haine croite din pungi cu logo-uri cunoscute, este un conglomerat performativ care conține concluziile show-ului: ceea ce contează este marca; brand-ul depersonalizează omul, care „se retrage“ în spatele lui; accentuarea aparenței – machiaj, coafură, atitudine și, desigur, haine – subliniază faptul că acestea sînt atributele celebrității, nu persoana.